Die Burger sê: Groter stabiliteit hopelik nou vir Botswana | Netwerk24
28 Oktober 2019 07:59
Seretse Khama en sy vrou, Ruth Williams, in hul jonger dae.
Sedert sy onafhanklikwording van Brittanje in 1966 was Botswana 'n rots van stabiliteit, 'n helder vuurtoring wat die rigting in die politieke storms aandui wat Afrika sedert die jare 50 teister.
Regdeur dié tyd is die land deur die Botswana-Demokratiese Party (BDP) onder leiding van die Khama-dinastie – eers sir Seretse Khama, en toe sy seun Ian geregeer.
Maar sedertdien het dinge effens uitmekaar begin val. Khama se opvolger, Mokgweetsi Masisi, het talle van Khama se beleidsrigtings verander, soos om die verbod op ivoorhandel op te hef en die staatsdiens drasties te verklein.
Uiteindelik het die BDP 29 van die 57 setels gewen, 'n werkbare meerderheid.
Khama het daarop weggebreek, Masisi van diktatoriale neigings beskuldig en na die opposisie, die Umbrella for Democratic Change (UDC), oorgeloop. Dit was na aanleiding hiervan dat Masisi 'n vervroegde verkiesing uitgeskryf het.
'n Mens kry die indruk dat Khama, 'n oud-generaal wat gewoond was daaraan dat sy bevele onmiddellik en sonder teenspraak gevolg word, dit moeilik kon verdra dat sy opvolger 'n ander rigting inslaan. Dit is jammer, want deur sy rusie met Masisi is die politieke temperatuur in 'n stabiele land onnodig opgejaag tot op die punt waar dit selfs die demokrasie kan benadeel.
Afrika is 'n vasteland waar die Westerse liberale veelparty-demokrasie in die breë geen gelukkige geskiedenis het nie. Wat dit betref, was Botswana die uitsondering.